སྐབས་དེར་ལོ་སྟོན་རྡོ་རྗེ་དབང་ཕྱུག་མྱང་སྨད་རྒྱན་གོང་དུ་ཕེབས་ཤིང་།ས་ཕྱོགས་དེ་ཉིད་འཇིག་རྟེན་དབང་ཕྱུག་གི་སྐུའི་རྣམ་པ་ལྷུན་གྱིས་གྲུབ་པ་སྟེ།བྱང་ཕྱོགས་རི་པདྨའི་འདབ་མ་ལྟར་སྣང་བ་དང་།བྱང་ཆུ་སྔོན་མོ་ཟླ་བ་ཆུ་ཤེལ་ལྟར་གྲུབ་པ།ཚོང་འདུས་རིན་པོ་ཆེའི་གླིང་།གསང་གནས་འདོད་རྒུ་འབྱུང་བའི་རྟེན་འབྲེལ་དང་ལྡན་པ།བྱང་ཆུ་སྔོན་མོ་ཟླ་བ་ཆུ་ཤེལ་ལྟར་གྲུབ་པ།ཚོང་འདུས་རིན་པོ་ཆེའི་གླིང་།གསང་གནས་འདོད་རྒུ་འབྱུང་བའི་རྟེན་འབྲེལ་དང་ལྡན་པ།བྱང་ཆུབ་དགེ་གནས་ཀྱི་ལྟེ་བ་རྩ་འདབ་འཁོར་ལོའི་དབྱིབས་སུ་གནས་པ།ལོ་པཎ་མཁས་གྲུབ་དུ་མས་ཐེག་པ་ཆེ་ཆུང་གི་ཆོས་འཁོར་བསྐོར་བའི་ལྟས་བཟང་བ་དང་།ས་ཕྱོགས་རྣམས་ཀྱང་གྲོག་སྦུར་ལ་སོགས་པའི་སྲོག་ཆགས་ཕྲ་མོ་ཉུང་ཞིང་།དེར་འདུས་སྐྱེ་བོ་ཐམས་ཅད་རང་བཞིན་གྱི་རྒྱུད་དུལ་བ།ཕན་ཚུན་ཕ་མ་ལྟར་བྱམས་པའི་སེམས་དང་ལྡན་པ་སོགས་འགྲོ་བ་རྣམས་ཀྱི་སྲིད་ཞིའི་རྒུད་པ་མཐའ་དག་སྦྱོང་ཞིང་།མངོན་མཐོ་ངེས་ལེགས་བདེན་འབྲས་མཐའ་དག་འབད་མེད་དུ་བསྐྲུན་པའི་རྟགས་རྟེན་མཚན་མ་གྲུབ་པས།མེ་མོ་བྱའི་ལོརསུང་ཊིན་ཙུང་ཁྲི་ལོ་དང་པོ་སྤྱི་ལོལོ་སྟོན་རྡོ་རྗེ་དབང་ཕྱུག་གིས་གཙོ་བོ་མཛད།ཉེ་གནས་ལྕེ་བཙུན་ཤེས་རབ་འབྱུང་གནས་ཀྱིས་ཞབས་ཏོག་ཞུས་ཏེ་རྒྱན་གོང་གཙུག་ལག་ཁང་དང་བཅས་པ་བཞེངས།རིང་མིན་ཁ་ཆེ་པན་ཆེན་ལ་སོགས་པའི་སྐྱེས་ཆེན་མང་པོས་ཞབས་ཀྱིས་བཅགས་ནས་ཆོས་འཁོར་རྒྱ་ཆེར་བསྐོར།ལོ་སྟོན་གྱི་སློབ་རྒྱུད་དངོས་རྣམས་རིམ་བཞིན་སོ་སོར་གྱེས་ནས་འདུལ་བའི་བདུད་རྩིའི་ཉིང་ཁུའི་སྡེ་ཚོ་ཤིན་ཏུ་མང་པོ་བཙུགས།